Hamsun (film)

Hamsun er en norsk/svensk/dansk spillefilm fra 1996 om forfatteren Knut Hamsuns liv.

Filmen er regissert av Jan Troell, manus er av Per Olov Enquist. Filmen er basert på Marie Hamsuns bok Regnbuen og Thorkild Hansens bok Prosessen mot Hamsun. 

Mesteparten av filmens handling foregår i krigsårene og i årene etter frem til Hamsuns død i 1952, og det er lagt mest vekt på Hamsuns landssvik og sympati for nazismen – og rettergangen mot ekteparet Hamsun etter krigen.

Knut Hamsun spilles av Max von Sydow, mens Ghita Nørby spiller Marie. Anette Hoff og Sverre Anker Ousdal spiller henholdsvis Ellinor Hamsun og Vidkun Quisling. 

Max von Sydow mottok Bodilprisen for beste mannlige hovedrolle i 1997 for rollen som Knut Hamsun.

Referanser

Eksterne lenker 
 

Norske dramafilmer
Norske biografiske filmer
Filmer om norsk historie
Filmer fra 1996
Knut Hamsun
Norske filmer fra 1990-årene
Svenske dramafilmer
Danske dramafilmer
Tyske dramafilmer
Norskspråklige filmer
Filmer om Norge under andre verdenskrig